Primarul din Washington a cerut ajutorul Gărzii Naționale, înainte de startul demonstrațiilor pro-Trump.
Muriel Bowser, primarul din Washington DC, a făcut apel la Garda Națională. Sunt așteptate proteste pro-Trump în Capitală, în această săptămână. Congresul se va întruni pentru a număra în mod oficial rezultatele Colegiului Electoral.
Primarul din Washington DC, Muriel Bowser, a solicitat ajutorul Gărzii Naționale în capitala Americii, înainte ca manifestațiile susținătorilor lui Donald Trump să acapareze străzile orașului, potrivit NBC News. Protestele sunt așteptate să aibă loc în această săptămână, odată cu întrunirea Congresului pentru a număra în mod oficial rezultatele Colegiului Electoral.Congresul este programat să se întâlnească miercuri pentru a număra oficial voturile Colegiului Electoral. Președintele Donald Trump a pierdut alegerile, dar a pretins fără temei o fraudă.Manifestațiile vor lua startul marți searăMarți, Georgia va organiza alegeri secundare care vor determina care partid controlează Senatul.Susținătorii lui Trump intenționează să se adune începând de marți seară. Trump a încurajat mitingul, iar duminică a scris pe Twitter "Voi fi acolo. Ziua istorică!". Astfel, peste 300 de membri ai Gărzii Naționale din Columbia vor asigura ordinea în Washington pe parcursul zilelor în care vor avea loc manifestațiile pro-Trump.